Aquiminzaque
Aquiminzaque ( chibcha avon Aquim ó Quiminza ) tiyir bocaf Zaque nafalik ke Hunza ( Tunja ) boweyes va Zacazgo cosxo ( lentefi ki ke Muisca abdigalda koe refe Kolombia sokasane ) wali 1537 is 1540. Bak 1540 koe Hunza gan espanik zo bastakayar.

Blirizva 
Aquiminzaque tiyir nutikye is dareik ke Quemuenchatocha. Inafa gazara moi 02/08/1537 tozuweyer viele Quemuenchatocha gan espanik koe Suesca zo kostoleyer. 

Aquiminzaque  va lentefi ki ke Muisca abdigalda gazayar ugale espanik va ontinafa azekexa ke Muisca cosxo olgalicuyud.

Aquiminzaque taneon va int tukristevayar voxe va ageltafa xialara isu dandara ke espanaf olgalicusik tove Muisca cos nume va Hernán Pérez de Quesada tisa berikye ke Gonzalo Jiménez de Quesada is banugale bowesa yolton gu gazik ke Espana va gola exuyur. Kadimion koe Tunja  gan volmiv Pérez de Quesada sanegon zo bastakayar. Bata klibura zo tulayar azen konakar okilik ke Muisca cos dere zo klibuyud : tel ke Toca isu Motavita isu Samacá isu Turmequé isu Sutamarchán.

Xonukera ke bocaf nafalik vas tena ke Muisca abdigalda isu cos sugdalayar.

Konoleks 
Kudja poron gu Aquiminzaque koe Tunja widot ke Boyacá zo renzayar.

Vuestexa 

Aquiminzaque
Aquiminzaque
Aquiminzaque